Kovesi, ultima declarație: Plec din DNA, rămân procuror. Decretul de revocare lasă un mare semn de întrebare: Va exista o subordonare discreționară a procurorilor șefi față de ministrul Justiției?

Laura Codruța Kovesi a anunțat luni, după revocarea din funcție, că va pleca din DNA, dar că rămâne procuror. Ea a spus că decretul de revocare semnat de Klaus Iohannis lasă un mare semn de întrebare în privința subordonării politice a procurorilor șefi față de ministrul Justiției.

Kovesi a fost însoțită la declarațiile de presă procurorii din DNA. Ea le-a mulțumit tuturor pentru munca depusă și le-a transmis să nu abandoneze lupta anticorupție. Același mesaj l-a transmis și cetățenilor: ”corupția poate fi învinsă. Nu abandonați!”

Cele mai importante declarații făcute de Laura Codruța Kovesi:

Președintele a semnat decretul de revocare, prin urmare mandatul meu încetează azi

Am fost procuror șef DNA 5 ani și, tot ce am realizat sau nu, am consemnat într-un raport ce va fi făcut public în scurt timp

Propunerea de revocare nu a întrunit condițiile legale. CSM a dat aviz negativ

Am dovedit că motivele invocate de ministrul Justiției o parte sunt nereale, o parte neîntemeiate

Decretul de revocare emis de preşedintele României lasă un mare semn de întrebare. Va exista o subordonare discreţionară a procurorilor-şefi faţă de ministrul Justiţiei? Nu comentez decizia Curţii Constituţionale, însă aş vrea să arăt că motivarea sugerează că procurorii ar putea fi în viitor subordonaţi ministrului Justiţiei şi, de aceea, cred că o clarificare rămâne în continuare necesară

Va exista o subordonare discreţionară a procurorilor-şefi faţă de ministrul Justiţiei? Nu comentez decizia Curţii Constituţionale, însă aş vrea să arăt că motivarea sugerează că procurorii ar putea fi în viitor subordonaţi ministrului Justiţiei şi, de aceea, cred că o clarificare rămâne în continuare necesară Am luat act de decretul de revocare. Începând azi nu voi mai lucra în DNA. Voi rămâne procuror

Un mesaj colegilor mei procurori: Vă mulţumesc tuturor pentru curajul vostru, pentru profesionalism. Vă mulţumesc pentru rezistenţa şi dârzenia de care aţi dat dovadă în lupta cu infracţionalitatea. Vă mulţumesc pentru că aţi mers înainte, indiferent cât de atacaţi am fost, indiferent cât de umiliţi am fost în faţa societăţii, în faţa familiilor noastre, târâţi în noroi fără posibilitatea de a ne apăra

Toți știm că DNA a demonstrat că legea e egală pentru toți și nimeni nu e prea puternic pentru a se sustrage în fața legii. Procurorii au făcut dosare pentru toți, indiferent de funcție

Dragi colegi, am reușit să arătăm că instituțiile publice din România sunt eficiente. Corupția poate fi înfrântă

Episodul de azi nu e o înfrângere. Modul brutal în care se modifică legile ne arată că vor protecție

Nimic nu poate fi pus în balanță față de această luptă. Da, sistemul judiciar trece printr-un moment dificil, am văzut cu toții ce mai rămâne din legea penală

Este de bun simţ să observăm că voinţa politică, în acest moment, nu este pentru o justiţie independentă, eficientă, ci este pentru blocarea anchetelor şi pentru blocarea justiţiei

Noi, procurorii, nu putem duce o luptă politică, ne interzice legea. Pledoaria noastră este însă pentru o legislaţie stabilă, pledoaria noastră este pentru o legislaţie în care procurorii să fie independenţi. Independenţa procurorilor este o valoare incoruptibilă

Independența procurorilor e o valoare incoruptibilă

Dragi colegi, nu abandonați! Continuați să vă faceți treaba!

În final, un mesaj pentru cetățeni: corupția poate fi învinsă. Nu abandonați!

Foto: Octav Ganea / InquamPhotos